
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŽEMĖS SKLYPO, ESANČIO RYGIŠKIŲ K., GRIŠKABŪDŽIO SEN., ŠAKIŲ R.SAV.  (KADASTRINIS NR. 8440/0005:444 GRIŠKABŪDŽIO K.V.) PAGRINDINĖS ŽEMĖS NAUDOJIMO PASKIRTIES KEITIMO IR NAUDOJIMO BŪDO NUSTATYMO 

2019 m. vasario    d. Nr.AT-
Šakiai


Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu,  Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo, patvirtinto Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“ 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr.3D-37/D1-40 „Dėl žemės naudojimo būdų turinio aprašo patvirtinimo“, Šakių rajono savivaldybės teritorijos bendruoju planu, patvirtintu 2017 m. balandžio 28 d. savivaldybės tarybos sprendimu Nr.T-136 „Dėl Šakių rajono savivaldybės teritorijos bendrojo plano patvirtinimo“, Šakių rajono savivaldybės teritorijos miškų išdėstymo žemėtvarkos schema, patvirtinta 2006 m. gruodžio 21 d. savivaldybės tarybos sprendimu Nr.T-366 „Dėl Šakių rajono savivaldybės teritorijos miškų išdėstymo žemėtvarkos schemos tvirtinimo“ ir atsižvelgdamas į 2019 m. vasario 22 d. pil. Povilo Markevičiaus prašymą:
1. P a k e i č i u žemės sklypo (kadastrinis Nr.8440/0005:444 Griškabūdžio k.v.), esančio Rygiškių k., Griškabūdžio sen., Šakių r.sav. pagrindinę žemės naudojimo paskirtį iš žemės ūkio į miškų ūkio paskirtį.
2. N u s t a t a u  šio įsakymo 1 punkte nurodyto miškų ūkio paskirties žemės sklypo naudojimo būdą - ūkinių miškų sklypai.
           3. P a ž y m i u, kad žemės sklypo valdytojai turi kreiptis į Valstybės įmonės Registrų centrą dėl įsakymo I punkte nurodyto žemės sklypo kadastro duomenų patikslinimo, paskirties ir naudojimo būdo pakeitimo įregistravimo. 
          Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.
 


Administracijos direktorius                                                                                  Dainius Grincevičius                                          

